Ministru kabineta rīkojuma projekta

**“Par finansējuma piešķiršanu Ādažu novada domei Vecštāles ceļa seguma pārbūves būvprojekta izstrādei”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunkts.Ņemot vērā, ka Ādažu militārais poligons ir Latvijā lielākais mācību poligons, kuru intensīvi izmanto gan Nacionālie bruņotie spēki, gan Latvijas teritorijā izvietotie sabiedroto spēki, ir būtiski uzlabot poligona pievedceļu tehnisko stāvokli.Lai nodrošinātu Vecštāles ceļa, kas tieši robežojas ar Ādažu militārā poligona dienvidu daļu, seguma pārbūvi, ir nepieciešams izstrādāt būvprojektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ādažu militārā poligona dienvidu daļā piekļuvi Ādažu militārajai bāzei un poligonam nodrošina Ādažu novada pašvaldības ceļi: Kadagas ceļš, Mežaparka ceļš, Iļķenes ceļš un Vecštāles ceļš.Ādažu novada pašvaldība ir veikusi publisko iepirkumu un ir izstrādāts būvprojekts Iļķenes ceļa un Mežaparka ceļa pārbūvei (“Iļķenes ceļa un Mežaparka ceļa pārbūve Kadagas ciemā”), kuram ir veikta ekspertīze. Tuvākajā laikā ir plānots izsludināt būvdarbu iepirkumu. Ir paredzēts, ka Mežaparka ceļa pārbūves darbu daļējā finansēšanā piedalīsies arī Aizsardzības ministrija.Ņemot vērā ceļa tehnisko stāvokli un tā atrašanās vietu, nepieciešams veikt ieguldījumus arī Vecštāles ceļā.Vecštāles ceļa posms ~2,4 km garumā tieši robežojas ar Aizsardzības ministrijas valdījumā esošu zemes vienību ar kadastra apzīmējumu 8044 006 0059, kas ietilpst Ādažu militārā poligona teritorijā. Nacionālie bruņotie spēki Vecštāles ceļu izmanto, lai piekļūtu militārajam poligonam, savukārt Ādažu novada iedzīvotāji pa Vecštāles ceļu no Kadagas ciema piekļūst Iļķenes ciemam. Ņemot vērā minēto, Aizsardzības ministrijas interesēs ir sakārtot Vecštāles ceļu atbilstošā tehniskā stāvoklī.Vecštāles ceļa (nekustamā īpašuma kadastra Nr. 8044 005 0111) brauktuves segums (no krustojuma ar Kadagas ceļu līdz Iļķenes ceļam 8,2 km garumā) ir no grants – šķembu maisījuma, ceļa platums ir no 4,5 m līdz 5 m. Ūdens atvade Vecštāles ceļam ir vaļēja tipa – risināta uz blakus pieguļošo teritoriju un novadgrāvjiem. Ūdens atvade ir apgrūtināta, jo ceļa brauktuve ir zemākā līmenī par apkārtējo teritoriju, kā arī brauktuves malās ir izveidojusies apauguma kārta, līdz ar to nenotiek pilnvērtīga nokrišņu radītā ūdens atvade no ceļa braucamās daļas.Ir nepieciešams uzlabot Vecštāles ceļa brauktuves segumu, nodrošinot galveno slodzi nesošo ceļa konstrukciju ilgizturību vismaz 20 gadu ekspluatācijas periodam, ar minimāliem ekspluatācijas izdevumiem un atbilstošu satiksmes drošības līmeni.Vecštāles ceļa seguma pārbūves būvprojektā ir paredzēts iekļaut Vecštāles ceļa grants seguma pārbūvi no krustojuma ar Kadagas ceļu līdz Iļķenes ceļam, nodrošinot brauktuves minimālo platumu 5,5 m, pārbūvējot Vecštāles ceļa šķērsojošās caurtekas, nodrošinot Vecštāles ceļam ūdensatvadi no ceļa seguma konstrukcijas un izmantojot vaļēja tipa konstrukcijas. Ir paredzēts veikt esošā Vecštāles ceļa seguma nestspējas mērījumus, un nepieciešamības gadījumā tiks paredzēti ceļa seguma konstrukcijas nestspējas uzlabošanas darbi.Papildus ir paredzēta nobrauktuvju segumu rekonstrukcija zemes īpašuma robežās un ceļa zīmju un norāžu uzstādīšana.Lai uzsāktu piekļuves Ādažu militārajai bāzei un poligonam uzlabošanas darbības, kas nepieciešamas Ādažu militārās bāzes un poligona turpmākajai attīstībai, Ādažu novada domei no Aizsardzības ministrijas budžeta ir nepieciešams piešķirt finansējumu 60 000 *euro* apmērā Vecštāles ceļa (nekustamā īpašuma kadastra Nr. 8044 005 0111) seguma pārbūves būvprojekta izstrādei.Pēc Vecštāles ceļa seguma pārbūves būvprojekta izstrādes Aizsardzības ministrija un Ādažu novada pašvaldība lems par turpmāk veicamo pārbūves darbu izdevumu segšanu.Pasūtītājs Vecštāles ceļa seguma pārbūves būvprojekta izstrādes iepirkumam būs Ādažu novada dome. 2019. gada 23. aprīlī ir izsludināts iepirkums “Būvprojekta “Vecštāles ceļa seguma pārbūve posmā no Kadagas ceļa līdz Iļķenes ceļam” izstrāde”.Lai nodrošinātu Vecštāles ceļa seguma pārbūves būvprojekta izstrādi, Aizsardzības ministrija noslēgs sadarbības līgumu ar Ādažu novada domi par piešķirto finansējumu, nosakot piešķirtā finansējuma izlietojuma kontroli, kā arī Ādažu novada domes atbildību par grāmatvedības datu pareizību un finanšu līdzekļu izlietojumu atbilstoši plānotajam. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Ādažu novada pašvaldība |
| 4. | Cita informācija | MK rīkojums stāsies spēkā tā parakstīšanas brīdī. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Ādažu novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv).  |

Ministru prezidenta biedrs,

aizsardzības ministrs A. Pabriks

I. Buda, tālr. 67335031

Inara.Buda@mod.gov.lv